Työnantajan esitys yhteishankintakoulutuksesta

Tällä lomakkeella työnantaja voi tehdä esityksen työ- ja elinkeinohallinnon viranomaiselle (TE-toimisto/ELY-keskus) yhteishankintakoulutuksesta.

Yhteishankintakoulutus on työvoimakoulutusmuoto, jossa koulutus toteutetaan työnantajan ja työ- ja elinkeinohallinnon yhteisesti suunnittelemana ja hankkimana. Yhteishankintakoulutuksessa on kolme tuotetta: RekryKoulutus, TäsmäKoulutus ja MuutosKoulutus. Työnantaja maksaa koulutuksen kokonaiskustannuksista tuotekohtaisesti määritellyn osuuden. Koulutuksesta tehdään hankintasopimus.

Lisätietoja <https://www.ely-keskus.fi/yhteishankintakoulutus>.

Työ- ja elinkeinohallinnon viranomainen käyttää lomakkeella toimitettuja tietoja asian käsittelyssä ja päätöksen tekemisessä.

Lisätietoja lomakkeella toimitettujen henkilötietojen käsittelystä: [Tietosuojaseloste](https://www.ely-keskus.fi/documents/10191/3519054/Tietosuojaseloste_USPA_2021.pdf/c3731d1b-6eac-1ad4-42dc-59651aa2fb3c?t=1629957793711).

1. Asia

|  |
| --- |
| ELY-keskuksen asianumero (diaarinumero), jos tiedossa      |

2. Työnantajan yhteyshenkilö

(Työ- ja elinkeinohallinnon viranomainen toimittaa esityksestä tehtävän päätöksen työnantajan yhteyshenkilölle)

|  |
| --- |
| Yhteyshenkilön nimi      |
| Yhteyshenkilön asema organisaatiossa      |
| Puhelin      | Sähköposti      |

3. Työnantajaa koskevat tiedot

|  |  |
| --- | --- |
| Työnantajayrityksen nimi      | Y-tunnus      |
| Lähiosoite      |
| Postinumero      | Postitoimipaikka      |
| Yrityksen verkkosivut      |
| Yrityksen henkilöstömäärä (konsernitaso)      | Liikevaihto edellisellä tilikaudella (konsernitaso)      |
| Taseen loppusumma edellisellä tilikaudella (konsernitaso)      |
| Oletteko esityksen jättämistä edeltäneiden 12 kuukauden aikana tuotannollisista tai taloudellisista syistä irtisanonut tai lomauttanut työntekijöitä tai lyhentänyt heidän työaikaansa?[ ]  Kyllä [ ]  Ei |
|  | Jos vastasit ”kyllä” edelliseen kysymykseenMistä tehtävistä henkilöstöä on irtisanottu tai lomautettu?      |
| Onko yrityksessänne suunnitteilla tai meneillään muita kehittämistoimenpiteitä (esim. toiminnan uudelleen suuntaaminen tai laajentaminen)? Jos on, millaisia?      |

4. Koulutuksen tarve

|  |
| --- |
| Mihin koulutustarpeeseen esitys liittyy?[ ]  Uuden henkilöstön rekrytointi (RekryKoulutus)[ ]  Nykyisen henkilöstön ammatillisen osaamisen kehittäminen (TäsmäKoulutus)[ ]  Henkilöstön vähentäminen (MuutosKoulutus) |
| Jos koulutustarve liittyy vieraskielisen henkilöstön kielikoulutukseen, valitse palvelutuote[ ]  Suomen kielen koulutus (Työpaikkasuomi)[ ]  Ruotsin kielen koulutus (Työpaikkaruotsi) |
| Koulutustarpeen tarkempi perustelu. Mitä koulutuksella halutaan saavuttaa ja miten se liittyy yrityksen toiminnan kehittämiseen? RekryKoulutuksen hankinnan edellytyksenä on, että työnantaja sitoutuu työllistämään tai ottamaan toimeksiantosuhteeseen vähintään pääosan koulutuksen hyväksytysti suorittaneista. Mikä on arvionne koulutukseen osallistuvien työsuhteesta koulutuksen jälkeen (pysyvä/määräaikainen, kokopäiväinen/osa-aikainen, 0-tuntisopimus, provisiopalkka…)?      |
| Koulutettavien henkilöiden työtehtävä (nimike) ja lukumäärä. Esimerkiksi ”Myyjä (15 henkilöä)”      |
| Osallistuuko yrittäjä itse koulutukseen?[ ]  Kyllä [ ]  Ei |
|  | Jos yrittäjä osallistuu koulutukseen, tietoa de minimis -tuesta liitteessä 1 lomakkeen lopussaJos vastasit ”kyllä” edelliseen kysymykseen:Koulutukseen osallistuvan yrittäjän nimi      |
|  | Yrityksen/yrittäjän kuluvan ja kahden edellisen verovuoden aikana saamisen de minimis -tukien kokonaismäärä, €Jos de minimis -tukien yhteismäärä ylittää komission asetuksessa tarkoitetun enimmäismäärän, tai jos uuden tuen myötä ko. raja ylittyy, ei uutta tukea voida myöntää.Mahdollisen ylityksen tullessa tietoon jälkikäteen, viimeinen tukierä (tai kaikki ylitykseen johtaneet tukierät) peritään takaisin kokonaan.      |
| Miten henkilöstö (luottamusmies tms.) on osallistunut koulutuksen suunnitteluun?      |
| Esitys koulutuksen alkamisajasta ja arvio koulutuksen kestosta (pääsääntöisesti vähintään 10 päivää/osallistuja)      |

5. Alustava koulutussisältö

|  |
| --- |
| Koulutuksen nimi      |
| Keskeiset sisältötoiveet      |
| Toiveet toteuttamistavasta ja opetusmuodoista (esim. ilta, viikonloppu, lähi-/etäopetus)      |
| Ehdotukset mahdollisista kouluttajista. Koulutuspalvelua myyvän organisaation tulee olla yhteishankintaesityksen tehneestä yrityksestä riippumaton taho.      |
| Muuta huomioitavaa      |

6. Allekirjoitus

|  |
| --- |
| Työ- ja elinkeinohallinnon viranomainen tarkistaa asian käsittelyä ja päätöstä varten tarvittavat yrityksen taloustiedot, kuten yrityksen kaupparekisteriotteen ja verovelkatodistuksen.[ ]  Vakuutan edellä ilmoitetut tiedot oikeiksi ja valtuutan työ- ja elinkeinohallinnon viranomaisen hankkimaan kaikki esityksen käsittelemiseksi tarpeelliset tiedot ja selvitykset.[ ]  Vakuutan ettei yritys ole komission asetuksen ((EU) n:o 651/2014) mukaisesti vaikeuksissa oleva (2 art 18, 1 art 4 c), eikä sille ole asetettu komission aikaisempaan päätökseen perustuvaa maksamatonta perintämääräystä (1 art 4 a), jossa tuki on julistettu sääntöjen vastaiseksi ja sisämarkkinoille soveltumattomaksi.[ ]  Olen lukenut ELY-keskuksen verkkosivuilla olevan dokumentin [selvitys pakotteisiin liittyen](https://www.ely-keskus.fi/documents/10191/44185078/Yhteishankintakoulutus_Ty%C3%B6nantajan%2Bvakuutus%2Bpakotteista.pdf/574b1eb0-8340-5013-fd01-56751d88c301?t=1649159134581) (ks. lomakkeen liite 2: Selvitys pakotteisiin liittyen) ja vakuutan, ettei yritykseen kohdistu Euroopan Unionin, Suomen viranomaisen tai YK:n asettamia pakotteita. [ ]  Vakuutan, että minulla on oikeus edustaa yritystä (nimenkirjoitusoikeus tai valtuutus). Suostun asian sähköiseen käsittelyyn ja viestien vastaanottamiseen (tiedoksiantoon) sähköpostitse. [ ]  Kyllä [ ]  Ei Suostumus tiedoksiantoon ja käsittelyyn merkitsee sitä, että työ- ja elinkeinohallinnon viranomainen voi tehdä sähköisesti asiaa koskevat tiedustelut ja täydennyspyynnöt sekä toimittaa asiaa koskevan päätöksen sähköisesti. |
| Paikka ja päiväys      | Allekirjoitus |
| Nimenselvennys |       |

Liite 1:

Yleinen vähämerkityksellinen tuki (de minimis -tuki)

Yleisellä vähämerkityksisellä tuella (niin sanottu de minimis –tuki) tarkoitetaan Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen annetussa komission asetuksessa (EU) N:o 1407/2013 tarkoitettua tukea. Elinkeinotoimintaa harjoittavalle työnantajalle voidaan myöntää vähämerkityksistä tukea enintään 200 000 euroa kolmen verovuoden aikana (kuluva verovuosi ja kaksi edellistä verovuotta). Edellä mainitussa enimmäissummassa tulee ottaa huomioon kaikkien eri viranomaisten vähämerkityksisenä tukena myöntämä rahoitus kyseisenä ajanjaksona. Tuki voi olla lähtökohtaisesti tarkoitettu mihin tahansa yrityksen kustannuksiin, kunhan yrityksen kaikki eri lähteistä kolmen verovuoden aikana saama de minimis -tuki ei ylitä 200 000 euron rajaa.

Pääsäännöstä poiketen vähämerkityksistä tukea voidaan myöntää vain rajoitetusti seuraaville toimialoille:

* kalastus- ja vesiviljelyalan enimmäismäärä on 30 000 euroa (komission asetus (EU) N:o 717/2014)
* maatalouden alkutuotannon enimmäismäärä on 20 000 euroa (komission asetus (EU) 2019/316)
* maanteiden henkilöliikenteen alalla vähämerkityksisen tuen enimmäismäärä on 200 000 euroa (komission asetus (EU) N:o 1407/2013), mutta maanteiden tavarakuljetuksia toisten lukuun suorittavilla yrityksillä 100 000 euroa (komission asetus (EU) N:o 1407/2013) kolmen verovuoden aikana

Vähämerkityksistä tukea ei voida myöntää lainkaan 1) viennin edistämiseen tai vientimääriin liittyviin tukiin, 2) toimintaan, jolla suositaan kotimaisia tuotteita tuontituotteiden kustannuksella eikä 3) tavarakuljetuksiin tarkoitettujen ajoneuvojen hankintaan yrityksille, jotka suorittavat maanteiden tavarakuljetuksia toisten lukuun (komission asetus (EU) N:o 1407/2013). Tuen saaja vastaa siitä, että eri tahojen (esim. ministeriöt, ministeriöiden alaiset virastot, Finnvera Oyj, kunnat, maakuntaliitot) myöntämien de minimis -tukien yhteismäärä ei ylitä edellä mainittuja enimmäismääriä. Vähämerkityksisestä tuesta on maininta tukipäätöksessä.

Myös yrittäjänä toimiva henkilö voi osallistua työvoimakoulutukseen yhdessä työntekijöidensä kanssa. Tällöin TE-hallinnon maksama osuus yrittäjän koulutuksen hankintahinnasta on de minimis -tukea.

Mikäli yrittäjä osallistuu yhteishankintana toteutettuun työvoimakoulutukseen, yrittäjän on ennen viranomaisen hankintapäätöksen tekemistä toimitettava selvitys ko. yrityksen tai yrittäjän kuluvan ja kahden edellisen verovuoden aikana saamien de minimis -tukien kokonaismäärästä.

Verovuosi on kalenterivuosi tai, jos kirjanpitolaissa (1336/1997) tarkoitettuna tilikautena ei ole kalenterivuosi, se tai ne tilikaudet, jotka ovat kalenterivuoden aikana päättyneet. Tilikausi on yleensä 12 kuukautta. Kahdenkertaisen kirjanpidon pitäjällä tilikausi voi olla muukin 12 kuukauden jakso kuin kalenterivuosi. Yhdenkertaista kirjanpitoa pitävän liikkeen- ja ammatinharjoittajan tilikausi on aina kalenterivuosi. Ensimmäinen tilikausi alkaa siitä päivästä, kun yritys perustetaan. Kun toiminta aloitetaan, tilikauden pituus voi olla pitempi tai lyhyempi kuin 12 kuukautta. Tilikauden enimmäispituus on kuitenkin 18 kuukautta. Yhdenkertaista kirjanpitoa pitävällä tilikauden maksimipituus on kuitenkin 12 kuukautta.

Liite 2:

Selvitys pakotteisiin liittyen

Valtiovarainministeriö on antanut 21.3.2022 valtion virastoille ja laitoksille [ohjauskirjeen](https://vm.fi/hankinnat) (https://vm.fi/hankinnat). Kirjeen tarkoituksena on selkeyttää Ukrainan sodan aiheuttaman tilanteen informointia ja säädöspohjaa sekä asetettujen pakotteiden toimeenpanoa ja ohjata yhdenmukaiseen menettelyyn valtion virastoissa toiminnan suunnittelussa ja ohjauksessa.

 Ns. henkilöpakotteista annetussa EU:n asetuksessa 269/2014 on luettelo luonnollisista henkilöistä ja oikeushenkilöistä, yhteisöistä ja elimistä, joiden varat on jäädytetty. Julkisiin hankintoihin soveltuu artikla, jonka mukaan varoja ja taloudellisia resursseja ei saa asettaa pakotteiden alaisten henkilöiden saataville. Asetus kieltää kaikenlaisten varojen (eli minkä hyvänsä sellaisen kiinteän tai irtaimen, aineellisen tai aineettoman omaisuuden, jolla on taloudellista arvoa) luovuttamisen suoraan tai välillisesti pakoteasetuksessa listatulle taholle.

Listatulle henkilölle tai taholle ei tule tehdä minkäänlaisia maksuja. Listatulle henkilölle tai taholle ei myöskään tule luovuttaa varoja tai taloudellisia resursseja välillisesti. Välillisestä luovuttamisesta on kyse aina silloin, kun esimerkiksi varat luovutetaan ensi kädessä jollekulle toiselle, listaamattomalle taholle, kuitenkin niin, että ne saatetaan sen jälkeen tavalla tai toisella listatun tahon saataville tai hyödynnettäväksi**. Käytännössä tämä tarkoittaa sitä, että pakotteiden piirissä olevien tahojen omistuksessa tai määräysvallassa olevilta yrityksiltä ei voi hankkia tavaroita tai palveluita, eikä suorittaa sopimukseen perustuvaa maksua, vaikka sopimus olisi tehty ennen pakotteiden asettamista.** Myös pankit valvovat tätä osaltaan muun muassa maksujen välityksessä.

**Yhteishankinnoissa voidaan katsoa, että taloudellisia resursseja luovutetaan välillisesti sopimusosapuolena olevalle työnantajayritykselle. Tämän vuoksi työnantajan tulee antaa työnantajaesityksessä vakuutus siitä, etteivät pakotteet koske sitä.**

Työnantajan vakuutus pakotteista

1. Euroopan unioni ja/tai YK on asettanut ja saattaa tulevaisuudessa asettaa pakotteita lainsäädännössään ja/tai toimielintensä päätöksillä. Työnantaja vakuuttaa, että

1. edellä tarkoitettuja pakotteita ei ole asetettu [[1]](#endnote-1)
* Työnantajalle,
* Työnantajan hallinto-, johto- tai valvontaelimen jäsenille tai määräys-, edustus-, päätös- tai valvontavaltaa käyttäville henkilöille,
* Työnantajan välittömille tai välillisille omistajille,
* sellaisille alihankkijoille, jotka osallistuvat tämän sopimuksen mukaisten tuotteiden tai palvelujen toimittamiseen,
* kyseisten alihankkijoiden hallinto-, johto- tai valvontaelimen jäsenille tai määräys-, edustus-, päätös- tai valvontavaltaa kyseissä alihankkijoissa käyttäville henkilöille eikä
* kyseisten alihankkijoiden välittömille tai välillisille omistajille
1. Työnantaja ilmoittaa välittömästi sopimuksessa nimetylle tilaajalle, jos pakotteita asetetaan yhdellekään a kohdassa tarkoitetulle taholle ja
2. tämän sopimuksen mukainen toiminta tai työnantajan ja sen alihankkijoiden tuottamien tuotteiden tai palvelujen käyttö ei riko edellä mainittuja pakotteita.

Työnantaja antaa pyynnöstä viipymättä sopimuksessa nimetylle tilaajalle tiedot välittömistä tai välillisistä omistajistaan, alihankkijoistaan ja muista edunsaajistaan. Lisäksi Työnantaja sitoutuu ilmoittamaan viipymättä sopimuksessa nimetylle tilaajalle, jos hankintaan liittyvät suoritukset voivat välillisesti tai välittömästi päätyä pakotteiden kohteena olevalle taholle.

2. Jos

1. Euroopan unioni ja/tai YK asettaa Työnantajalle tai yllä kohdassa 1.a tarkoitetuille tahoille pakotteita tai
2. hankintaan liittyvät suoritukset voivat välillisesti tai välittömästi päätyä taholle, jolle on asetettu tässä luvussa tarkoitettuja pakotteita, sopimuksessa nimetty tilaaja voi irtisanoa tämän sopimuksen päättymään välittömästi joko kokonaan tai niiden tuotteiden tai palvelujen osalta, joihin pakotteet liittyvät.

3. Jos näitä vakuutuksia on rikottu, Työnantaja on velvollinen korvaamaan kaikki aiheutuneet vahingot, eikä vastuunrajoituksia sovelleta.

**Työnantaja vakuuttaa työnantajan esityksessä yhteishankintakoulutuksesta, etteivät pakotteet koske työnantajaa tai sen edunsaajapiiriä.**

1. EU:n (2018) rajoittavien toimenpiteiden eli pakotteiden tehokasta täytäntöönpanoa varten antamien parhaiden käytäntöjen mukaan peruste, joka on otettava huomioon arvioitaessa, onko oikeushenkilö tai yhteisö toisen henkilön tai yhteisön omistuksessa, on yli 50 prosentin omistus yhteisön omistusoikeuksista tai sen osake-enemmistö. Jos kyseinen peruste täyttyy, katsotaan että oikeushenkilö tai yhteisö on toisen henkilön tai yhteisön omistuksessa. Ko. EU:n parhaissa käytänteissä on kuvattu kahdeksan perustetta, joilla puolestaan arvioidaan, onko oikeushenkilö tai yhteisö joko yksin tai muun osakkaan tai kolmannen osapuolen kanssa tehdyn sopimuksen nojalla toisen henkilön tai yhteisön määräysvallassa. Arvioinnissa riittää, että yksikin kriteereistä täytyy, jolloin katsotaan, että oikeushenkilö tai yhteisö on toisen henkilön tai yhteisön määräysvallassa, ellei tapauskohtaisesti toisin osoiteta. Arvioinnin kriteereitä ovat mm. oikeus tai valtuus nimittää tai erottaa enemmistö hallinto- tai johtoelinten jäseniä, muiden osakkaiden kanssa tehdyn sopimuksen perusteella on oikeus määrätä enemmistö hallinto- tai johtoelinten jäsenistä, oikeus käyttää oikeushenkilön koko tai osaa omaisuudesta. [↑](#endnote-ref-1)